|  |  |
| --- | --- |
| Uzaicinājuma apraksts: | SIA “Rīgas ūdens” veic tirgus izpēti**“Bīstamo un videi kaitīgo atkritumu savākšana un utilizēšana”**(identifikācijas Nr.T.I.2025/30) |
| Piedāvājuma iesniegšanas termiņš:  | **2025.gada 10.aprīlī plkst.15:00** |
| Kontaktpersona: | SIA “Rīgas ūdens” Iepirkumu vadības daļas jaunākā iepirkumu speciāliste Evija Barausa, tālr.67088396, e-pasta adrese: evija.barausa@rigasudens.lv |

Aicinām piedalīties tirgus izpētē “Bīstamo un videi kaitīgo atkritumu savākšana un utilizēšana”(identifikācijas Nr.T.I.2025/30), turpmāk – Tirgus izpēte, un līdz **2025.gada 10.aprīļa plkst.15:00** nosūtīt savu piedāvājumu uz e-pasta adresi: tirgusizpete@rigasudens.lv.

Pretendents var iesniegt piedāvājumu, kas “nobloķēts” ar paroli, lai to nevar atvērt līdz Tirgus izpētes uzaicinājumā norādītajam piedāvājumu iesniegšanas termiņam. Gadījumā, ja pretendents piedāvājumu “nobloķē” ar paroli, pretendentam ne vēlāk kā 15 (piecpadsmit) minūšu laikā pēc piedāvājumu iesniegšanas termiņa beigām uz e-pasta adresi: tirgusizpete@rigasudens.lv jānosūta derīga parole “nobloķētā” dokumenta atvēršanai.

1. **IEPIRKUMA PRIEKŠMETS:**
	1. Bīstamo un videi kaitīgo atkritumu (ķīmiskas vielas, riepas, gumijas izstrādājumi un šīferis), kas radušies ražošanas nodrošināšanas darbību rezultātā, savākšanas un utilizēšanas apsaimniekošana (t.sk. savākšanu, iekraušanu transportlīdzeklī, to transportēšanu līdz utilizēšanas vietai, kā arī reģenerāciju vai apglabāšanu), turpmāk – Pakalpojums.
	2. Pakalpojumu sniegšanas laiks – atbilstoši pretendenta (turpmāk – Pretendents) piedāvājumam, bet ne ilgāk kā 90 (deviņdesmit) kalendāra dienas no Līguma spēkā stāšanās dienas.
2. **PRASĪBAS PRETENDENTAM:**
	1. Pretendents ir reģistrēts Uzņēmumu reģistrā vai līdzvērtīgā reģistrā ārvalstīs normatīvajos aktos noteiktajos gadījumos un normatīvajos aktos noteiktajā kārtībā – Pretendentam ir tiesībspēja un rīcībspēja.
	2. Pretendents var nodrošināt Pakalpojumu saskaņā ar Tehniskās specifikācijas – Finanšu piedāvājuma (**1.pielikums**), līguma projekta, turpmāk – Līgums (**3.pielikums**), noteikumiem, kā arī saskaņā ar visām saistošajām Latvijas Republikas un Eiropas savienības vides likumdošanas un normatīvajos aktos izvirzītajām prasībām.
3. **IESNIEDZAMIE DOKUMENTI:**
	1. Pretendenta parakstīts pieteikums dalībai Tirgus izpētē saskaņā ar **2.pielikumā** pievienoto veidni.
	2. Dokumentu, kas apliecina atbilstību Uzaicinājuma 2.punkta prasībai, kopijas. Lai apliecinātu atbilstību Uzaicinājuma 2.punkta prasībai, Pretendentam jāiesniedz šādi dokumenti:
		1. Valsts vides dienesta izsniegta atļauja piesārņojošai darbībai, kas ļauj pieņemt reģenerācijai vai apglabāšanai Uzaicinājuma **1.pielikumā** norādītos atkritumus;
		2. Valsts vides dienesta izsniegta atļauja Uzaicinājuma **1.pielikumā** norādīto atkritumu savākšanai un pārvadāšanai.
	3. Pretendenta aizpildīts un e-parakstīts Tehniskā specifikācija – Finanšu piedāvājums saskaņā ar **2.pielikumā** pievienoto veidni.
4. **PAKALPOJUMA IZPILDES VIETAS APSKATE:**

Piedāvājuma sagatavošanas laikā (piedāvājuma iesniegšanas termiņa laikā) piegādātājiem ir iespēja veikt Pakalpojuma sniegšanas vietas objektu apskati (**2.pielikums**). Par objektu apskates laiku iepriekš jāvienojas ar Infrastruktūras pārvaldības daļas Apsaimniekošanas un resursu nodrošināšanas sektora apsaimniekošanas speciālisti Ievu Rožlapu, tālr.: 67088365, e-pasta adrese: ieva.rozlapa@rigasudens.lv.

1. **PIEDĀVĀJUMU VĒRTĒŠANA UN LĪGUMA SLĒGŠANA:**
	1. Vērtēšanas rezultātā tiks izvēlēts piedāvājums, kurš atbildīs norādītajām prasībām un būs ar viszemāko cenu. Iesniegtie piedāvājumi tiks vērtēti par katru daļu atsevišķi:
		1. Ķīmiskas vielas;
		2. Riepas, gumijas izstrādājumi;
		3. Šīferis.
	2. Pretendents noteiktā termiņā var tikt uzaicināts uz sarunām, lai apspriestu pretendenta iesniegto piedāvājumu, kā rezultātā pretendentam var tikt dota iespēja iesniegtajā piedāvājumā veikt grozījumus.

**6. PIELIKUMĀ:**

1.pielikums – Pretendenta pieteikuma dalībai tirgus izpētē veidne uz 2 (divām) lapām;

2.pielikums – Tehniskā specifikācija – Finanšu piedāvājuma veidne uz 2 (divām) lapām;

3.pielikums – Līguma projekts uz 3 (trīs) lapām.

**1.pielikums**

*Pieteikuma dalībai tirgus izpētē veidne*

**PIETEIKUMS TIRGUS IZPĒTĒ**

**“Bīstamo un videi kaitīgo atkritumu savākšana un utilizēšana”**

(identifikācijas Nr.T.I.2025/30)

1. Ar šo, <pretendenta nosaukums>, reģ. Nr.<reģistrācijas numurs> (turpmāk – Pretendents), iesniedz piedāvājumu tirgus izpētei “**Bīstamo un videi kaitīgo atkritumu savākšana un utilizēšana**” (identifikācijas Nr. T.I.2025/30; turpmāk – Tirgus izpēte) un piedāvā nodrošināt bīstamo un videi kaitīgo atkritumu savākšanu un utilizēšanu (turpmāk – Pakalpojums) <\_...\_> kalendāra dienu laikā *(ne ilgāk kā 90 (deviņdesmit) kalendāra dienu laikā)* no Līguma spēkā stāšanās dienas, atbilstoši Tirgus izpētes uzaicinājuma, tā pielikumu un normatīvo aktu prasībām.
2. Apliecinām, ka:
	1. visa Tirgus izpētei iesniegtā informācija ir patiesa;
	2. Pretendentam Latvijā nav Valsts ieņēmumu dienesta vai valstī, kurā tas reģistrēts vai kurā atrodas tā pastāvīgā dzīvesvieta, nav ārvalsts kompetentās institūcijas administrēti nodokļu (nodevu) parādi, kas kopsummā kādā no valstīm pārsniedz 150 *euro*;
	3. nav pasludināts Pretendenta maksātnespējas process, apturēta Pretendenta saimnieciskā darbība, Pretendents netiek likvidēts;
	4. uz Pretendentu neattiecas Starptautisko un Latvijas Republikas nacionālo sankciju likuma 11.1panta pirmās daļas izslēgšanas nosacījumi;
	5. Pretendents ir iepazinies ar informāciju, kas nepieciešama piedāvājuma Tirgus izpētei sagatavošanai un Tirgus izpētes uzaicinājumā norādīto pakalpojumu izpildei;
	6. Tirgus izpētes uzaicinājuma prasības un nosacījumi ir skaidri un saprotami;
	7. Pretendents apzinās Tirgus izpētes uzaicinājuma noteikumos norādīto Pakalpojuma specifiku un apjomu;
	8. Pretendenta rīcībā ir atbilstoši resursi Tirgus izpētes uzaicinājuma noteikumos norādīto Pakalpojumu veikšanai Tirgus izpētes uzaicinājuma noteikumos norādītajā laikā un apjomā;
	9. Pretendents nav ieinteresēts nevienā citā piedāvājumā, kas iesniegts Tirgus izpētes ietvaros;
	10. Šis piedāvājums ir izstrādāts un iesniegts neatkarīgi no konkurentiem[[1]](#footnote-1)[1] (turpmāk – konkurenti) un bez konsultācijām, līgumiem vai vienošanām vai cita veida saziņas ar konkurentiem;
	11. Nav bijusi saziņa ar konkurentiem attiecībā uz cenām, cenas aprēķināšanas metodēm, faktoriem (apstākļiem) vai formulām, kā arī par konkurentu nodomu vai lēmumu piedalīties vai nepiedalīties Tirgus izpētē vai par tādu piedāvājumu iesniegšanu, kas neatbilst Tirgus izpētes prasībām, vai attiecībā uz kvalitāti, apjomu, specifikāciju, izpildes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, kas attiecas uz Tirgus izpēti;
	12. Pretendents nav apzināti, tieši vai netieši atklājis vai neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas;
	13. Pretendentam nav konkurenci ierobežojošas priekšrocības Tirgus izpētē, jo tas vai ar to saistīta juridiska persona nav bijusi iesaistīta Tirgus izpētes sagatavošanā saskaņā ar Sabiedrisko pakalpojumu sniedzēju iepirkumu likuma 22.panta ceturto daļu.
	14. Pretendents ir iepazinies ar SIA “Rīgas ūdens” Piegādātāju rīcības kodeksu (turpmāk – Kodekss), kas pieejams Pasūtītāja tīmekļvietnē [https://www.rigasudens.lv/sites/default/files/Rig](https://www.rigasudens.lv/sites/default/files/Rigas%20udens_Piegadataju%20ricibas%20kodekss.pdf)

[as%20udens\_Piegadataju%20ricibas%20kodekss.pdf](https://www.rigasudens.lv/sites/default/files/Rigas%20udens_Piegadataju%20ricibas%20kodekss.pdf), un savā darbībā ievēro Kodeksā noteiktos principus, kā arī gadījumā, ja ar Pretendentu tirgus izpētes rezultātā tiks noslēgts līgums, Pretendents Līguma izpildē ievēros Kodeksā noteiktās prasības, kā arī nodrošinās, ka tās ievēro Līguma izpildē iesaistītie darbinieki un apakšuzņēmēji, kā arī apakšuzņēmēju apakšuzņēmēji

1. Pretendenta kontaktpersona: <vārds, uzvārds, amats, tālrunis, e-pasta adrese>.

|  |  |
| --- | --- |
| Pielikumā: | Tehniskā specifikācija – Finanšu piedāvājums (veidne) uz <lapu skaits> lap\_\_. |
|  |  |

|  |
| --- |
| <Pretendenta nosaukums un reģistrācijas numurs> |
| <Pretendenta bankas rekvizīti> |
| <Juridiskā un pasta adreses, tālruņu un faksa numuri, e-pasta adrese > |
| <Pretendenta paraksttiesīgās vai pilnvarotās personas vārds, uzvārds, amats> |
| <Paraksts> |
| <Datums, vieta> |

**2.pielikums**

*Tehniskā specifikācija – Finanšu piedāvājuma veidne*

**TEHNISKĀ SPECIFIKĀCIJA – FINANŠU PIEDĀVĀJUMS**

Ar šo, <pretendenta nosaukums>, reģ. Nr.<reģistrācijas numurs> (turpmāk – Pretendents) iesniedz Tehnisko specifikāciju – Finanšu piedāvājumu tirgus izpētei “Bīstamo un videi kaitīgo atkritumu savākšana un utilizēšana” (identifikācijas Nr.T.I.2025/30) un piedāvā atbilstoši zemāk norādītajām tehniskās specifikācijas prasībām nodrošināt bīstamo un videi kaitīgo atkritumu savākšanu un utilizēšanu.

**1.** **Prasības Pakalpojuma izpildei:**

* 1. Pretendents nodrošina atkritumu svēršanu un bīstamo atkritumu reģistrācijas kartes – pavadzīmes aizpildīšanu un parakstīšanu Pasūtītāja pārstāvja klātbūtnē, kā arī reģenerācijai vai apglabāšanai saņemto bīstamo atkritumu elektronisku reģistrāciju valsts informācijas sistēmā (APUS) saskaņā ar Ministru kabineta 18.02.2021. noteikumiem Nr.113 “Atkritumu un to pārvadājumu uzskaites kārtība”.
	2. Bīstamo atkritumu apsaimniekošanā Pretendents izmantos specializētus transportlīdzekļus, konteinerus, iekārtas un ierīces, kas nerada apdraudējumu cilvēku dzīvībai, veselībai un videi, atbilstoši Latvijas Republikā spēkā esošo normatīvo aktu prasībām atkritumu apsaimniekošanas un vides aizsardzības jomā.
	3. Pakalpojumu sniegšanas kārtību Pretendents saskaņo ar Pasūtītāja pārstāvi, t.sk. nepieciešamības gadījumā, nodrošinot Pasūtītāja pārstāvim iespēju atkritumu transportēšanas transportlīdzeklī nokļūt līdz atkritumu svēršanas vietai un novērot svēršanu.

**2. Pakalpojumu izmaksas**

Pretendents nodrošina Pakalpojumus par zemāk norādītajām cenām, kas ietver visas izmaksas tādā apmērā, lai pilnībā nodrošinātu līguma izpildi, t.sk. Pasūtītāja bīstamo atkritumu apsaimniekošanas (savākšanas, pārvadāšanas, iekraušanas, izkraušanas, reģenerācijas un apglabāšanas) izmaksas, kā arī darbinieku alga, transporta izmaksas, nodokļi un nodevas (izņemot pievienotās vērtības nodokli (PVN)), kā arī visas citas ar Pakalpojumu sniegšanu saistītās izmaksas, lai nodrošinātu minēto atkritumu apsaimniekošanu atbilstoši šī uzaicinājuma un saistošo normatīvo aktu prasībām.

|  |  |  |  |  |  |
| --- | --- | --- | --- | --- | --- |
| **2.1. Ķīmiskas vielas** |   |   |   |   |   |
| **Nosaukums** | **Atkritumu kods** | **Provizoriskais daudzums\*** | **Mērvienība** | **Adrese (Rīgā)** | **Piezīmes** | **Piedāvājuma cena par 1 t EUR (bez PVN)** | **Summa kopā par visu apjomu EUR (bez PVN)** |
| Citas neidentificējamas ķīmiskas vielas | 160506 | 2 | t | Ilzenes iela 1D | 200 l metāla mucas, 7 gab., iespējams ar izstrādātu eļļu |   |   |
| Izstrādāta eļļa | 130206/130208 | 0,1 | t | Ziepniekkalna iela 70 | Izstrādāta motoreļļa u.c. eļļas |   |   |
| **Summa kopā EUR bez PVN** |  |
|  |  |
| **2.2. Riepas, gumijas izstrādājumi** |   |   |   |   |   |
| **Nosaukums** | **Atkritumu kods** | **Provizoriskais daudzums\*** | **Mērvienība** | **Adrese (Rīgā)** | **Piezīmes** | **Piedāvājuma cena par 1 t EUR (bez PVN)** | **Summa kopā par visu apjomu EUR (bez PVN)** |
| Riepas | 160103 | 0,6 | t | Dzintara iela 60 | ~25 riepas (vieglās automašīnas), ~3 riepas (industriālie iekrāvēji), 2 riepas (traktoru) |   |   |
| Riepas | 160103 | 1 | t | Ilzenes iela 1E | ~100 gab. |   |   |
| Riepas | 160103 | 1 | t | Ziepniekkalna iela 70 | ~30 gab. (traktoru, dažādu citu tehniku) |   |   |
| Riepas | 160103 | 0,45 | t | Bauskas iela 209 | ~45 riepas (vieglās automašīnas) |   |   |
| Gumijas izstrādājumi | 191204 | 2 | t | Ziepniekkalna iela 70 | Gumijas caurules, eļļainas, ar metāla pinumu |   |   |
| **Summa kopā EUR bez PVN** |  |
| **2.3. Šīferis** |   |   |   |   |   |   |
| **Nosaukums** | **Atkritumu kods** | **Provizoriskais daudzums\*** | **Mērvienība** | **Adrese (Rīgā)** | **Piezīmes** | **Piedāvājuma cena par 1 t/m3 EUR (bez PVN)** | **Summa kopā par visu apjomu EUR (bez PVN)** |
| Šīferis | 170605 | 0,2 | t | Bauskas iela 209 | ~0,5 m3 |   |   |
| **Summa kopā EUR bez PVN** |  |
| **Summa kopā (2.1.+2.2.+2.3) EUR bez PVN** |  |
|  |  |  |
|  |  |  |

*\*Norādītajiem apjomiem ir informatīvs raksturs, kas tiks ņemts vērā pretendentu piedāvājumu vērtēšanā (Līguma darbības laikā Pasūtītājs tiesīgs pasūtīt mazāku vai lielāku pakalpojuma apjomu un atsevišķas pakalpojuma pozīcijas vispār nepasūtīt).*

<Pretendenta nosaukums, reģ. Nr.>

<Pretendenta juridiskā un pasta adreses, tālruņu un faksa numuri, e-pasta adrese>

<Pretendenta bankas rekvizīti>

<Pretendenta paraksttiesīgās vai pilnvarotās personas vārds, uzvārds, amats>

<Paraksts>

<Datums, vieta>

 **3.pielikums**

*Līguma projekts*

**Līgums Nr.** *skatīt e-doc faila nosaukumā*

**par bīstamo un videi kaitīgo atkritumu savākšanu un utilizēšanu**

(tirgus izpēte Nr.T.I.2025/30)

PARAKSTĪŠANAS DATUMS IR PĒDĒJĀ PIEVIENOTĀ DROŠĀ ELEKTRONISKĀ PARAKSTA UN TĀ LAIKA ZĪMOGA DATUMS

**SIA “Rīgas ūdens”**, reģ. Nr.**40103023035**, tās valdes \_\_\_\_\_\_ personā, kur\_ darbojas uz SIA “Rīgas ūdens” valdes 2024.gada \_\_\_\_\_ lēmuma (protokols Nr.2.4.1/2024/\_\_) pamata, turpmāk – Pasūtītājs, no vienas puses, un

**\_\_\_\_\_\_\_\_\_\_\_\_**, reģ. Nr.**\_\_\_\_\_\_\_**, tās \_\_\_\_\_\_\_\_\_ personā, kur\_ darbojas uz \_\_\_\_\_ pamata, turpmāk – Uzņēmējs, no otras puses,

turpmāk abi kopā – Puses, noslēdz šādu līgumu, turpmāk – Līgums:

**I Līguma priekšmets**

1.1. Uzņēmējs Līgumā noteiktajā kārtībā apņemas veikt Pasūtītāja bīstamo un videi kaitīgo atkritumu savākšanas un utilizēšanas pakalpojumu, t.sk. transportēšanu, reģenerāciju vai apglabāšanu (turpmāk – Pakalpojumi) saskaņā ar **Pielikumā Nr.1** pievienoto Tehnisko specifikāciju.

1.2. Pasūtītājs apņemas samaksāt Uzņēmējam par Pakalpojumiem atbilstoši Līgumā noteiktajam.

**II Pakalpojumu sniegšanas kārtība**

2.1. Uzņēmējs apņemas sniegt Pakalpojumus profesionāli, kā krietns un rūpīgs saimnieks, nenodarot kaitējumu Pasūtītāja vai trešo personu mantai, ievērojot **Pielikumā Nr.1** norādīto.

2.2. Uzņēmējs Pakalpojumus sniedz \_\_\_ (*ne ilgāk kā 90 (deviņdesmit)*)kalendāradienu laikā no Līguma spēkā stāšanās dienas.

2.3. Uzņēmējs apņemas sniegt Pasūtītājam pilnu informāciju par Pakalpojumu sniegšanas gaitu un izpildīt Pasūtītāja norādījumus Pakalpojumu sniegšanas procesā.

2.4. Pasūtītājs apliecina, ka viņam ir visas normatīvajos aktos noteiktās atļaujas, kas nepieciešamas Pakalpojumu sniegšanai.

2.5. Pēc Pakalpojumu izpildes Uzņēmējs sagatavo un iesniedz Pasūtītājam Pakalpojumu nodošanas – pieņemšanas aktu (turpmāk – Akts).

**III Līguma summa un norēķinu kārtība**

3.1. Līguma summa ir **EUR \_\_\_\_\_ (\_\_\_\_ *euro* un \_\_\_ centi)** bez pievienotās vērtības nodokļa (PVN) saskaņā ar **Pielikumu Nr.\_\_**. PVN tiek piemērots atbilstoši Latvijas Republikas normatīvajos aktos noteiktajai kārtībai.

3.2. Pasūtītājs veic samaksu 20 (divdesmit) dienu laikā no Akta abpusējas parakstīšanas dienas, pamatojoties uz Uzņēmēja iesniegtu rēķinu.

3.3. Pasūtītājs veic samaksu ar pārskaitījumu uz Uzņēmēja rēķinā norādīto norēķinu kontu.

3.4. Līgumā noteiktā Uzņēmēja atlīdzība par Pakalpojumu sniegšanu ietver sevī visus Uzņēmēja materiālu, transporta, darba algu izdevumus, kā arī visus citus iespējamos izdevumus. Puses atzīst to par atbilstošu Uzņēmēja izdevumiem un paredzamai peļņai.

3.5. Līguma 3.2.punktā minēto rēķinu Uzņēmējs ir tiesīgs sagatavot elektroniskā formā un tas tiks uzskatīts par derīgu un spēkā esošu arī gadījumā, ja nesaturēs rekvizītu “paraksts” un tajā būs atzīme “rēķins ir sagatavots elektroniski un derīgs bez paraksta”. Elektroniski sagatavotu rēķinu Uzņēmējam jāsūta uz e-pasta adresi: rigasudens@rigasudens.lv. Elektroniski sagatavots rēķins tiek uzskatīts par saņemtu 2 (divu) darba dienu laikā no dienas, kad tas tiek nosūtīts uz šajā punktā norādīto e-pasta adresi.

3.6. Gadījumā, ja Līguma izpildes ietvaros tiek konstatēts, ka utilizācijai nodoto atkritumu apjoms atšķiras no **Pielikumā Nr.1** norādītā daudzuma, Līguma summa tiek aprēķināta, ņemot vērā faktisko atkritumu apjomu un **Pielikumā Nr.1** norādīto vienības cenu.

**IV Strīdu risināšana un atbildība**

4.1. Līgums ir izskatāms saskaņā ar Latvijas Republikā spēkā esošiem normatīvajiem aktiem.

4.2. Visus strīdus un nesaskaņas, kas izriet no Līguma un/vai skar to vai tā pārkāpšanu, izbeigšanu vai spēkā neesamību, Puses atrisinās sarunu ceļā. Ja 15 (piecpadsmit) dienu laikā pēc uzaicinājuma par sarunu uzsākšanu saņemšanas dienas Puses nav vienojušās par risinājumu, strīds tiks galīgi atrisināts tiesā Latvijas Republikas normatīvo aktu noteiktajā kārtībā.

4.3. Uzņēmējs Līgumā minētos rēķinus apņemas iesniegt vismaz 15 (piecpadsmit) dienas pirms tā apmaksas termiņa. Ja Uzņēmējs kavē šajā punktā norādīto rēķina iesniegšanas termiņu, Pasūtītājs tiesīgs no Uzņēmēja pieprasīt līgumsodu EUR 40,00 (četrdesmit *euro* un 00 centi) apmērā (bez PVN). Pasūtītājam ir tiesības šo līgumsoda summu ieturēt, veicot norēķinus ar Uzņēmēju par sniegtajiem Pakalpojumiem.

4.4. Gadījumā, ja Uzņēmējs nokavē Līguma 2.2.punktā norādīto Pakalpojumu izpildes termiņu, tas maksā Pasūtītājam līgumsodu EUR 20,00 (divdesmit *euro* un 00 centi) par katru nokavējuma dienu. Pasūtītājs ir tiesīgs ieturēt līgumsodu no Uzņēmējam pienākošās samaksas. Līgumsoda samaksa neatbrīvo no saistību izpildes.

**V Līguma termiņš**

5.1. Līgums stājās spēkā tā abpusējas parakstīšanas dienā un ir spēkā līdz Pušu saistību pilnīgai izpildei.

5.2. Pusēm ir tiesības grozīt Līguma termiņu vai izbeigt to, savstarpēji vienojoties.

5.3. Gadījumā, ja Uzņēmējs neuzsāk Pakalpojumu sniegšanu vairāk nekā 5 (piecas) dienas pēc saskaņotās Pakalpojumu uzsākšanas dienas vai būtiski pārkāpj citus Līguma noteikumus, Pasūtītājam ir tiesības vienpusēji atkāpties no Līguma.

5.4. Pusēm ir tiesības vienpusēji izbeigt Līgumu, ja:
5.4.1. tiesā ir iesniegts pieteikums par otras Puses atzīšanu par maksātnespējīgu;

5.4.2. jebkurš otras Puses Līgumā minētais paziņojums, apliecinājums vai garantija izrādās nepatiesa, neprecīza vai maldinoša jebkurā būtiskā aspektā;

5.4.3. otra puse pārdod vai citādi atbrīvojas no saviem aktīviem vai īpašuma, kas ir būtisks tās uzņēmējdarbības veikšanai;

5.4.4. tiek atsaukta vai netiek uzturēta spēkā jebkura valsts vai cita licence, atļauja, reģistrācijas apliecība, piekrišana vai pilnvara, kas Pusei ir nepieciešama šajā vai citos līgumos, kuriem ir saistība ar šo Līgumu, minēto saistību izpildei.

5.5. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā to paredz Starptautisko un Latvijas Republikas nacionālo sankciju likums.

5.6. Līguma izbeigšana neatbrīvo Pasūtītāju no pienākuma veikt samaksu par faktiski sniegtajiem Pakalpojumiem līdz Līguma izbeigšanas dienai.

**VI Nepārvaramā vara**

6.1. Puses ir atbrīvojamas no atbildības par Līguma pārkāpšanu, ja Līguma izpilde ir nokavēta vai citas tajā paredzētās saistības nav izpildītas nepārvaramas varas dēļ. Nepārvarama vara Līguma izpratnē ietver sevī notikumus ārpus Pušu saprātīgas kontroles, t.i.: karus, revolūcijas, ugunsgrēkus, plūdus, karantīnas ierobežojumus, valsts institūciju noteiktos ierobežojumus, kas tieši ietekmē Līguma izpildi u.c. Nepārvarama vara neietver sevī preču ražotāju vai pārvadātāju rīcību.

6.2. Ja izceļas nepārvaramas varas situācija, Puses nekavējoties, bet ne vēlāk kā 10 (desmit) dienu laikā rakstiski paziņo otrai Pusei par šādiem apstākļiem un to cēloņiem.

**VII Citi noteikumi**

7.1. Puses apņemas brīdināt otru Pusi par savu rekvizītu, pasta vai juridiskās adreses maiņu.

7.2. Puses vienojas, ka tām nav tiesību cedēt vai citādi nodot trešajām personām jebkuras no Līgumā minētājām tiesībām vai saistībām bez otras Puses iepriekšējas rakstveida piekrišanas.

7.3. Līgums ir saistošs Pušu tiesību pārņēmējiem.

7.4. Visi Līguma papildinājumi un izmaiņas pie Līguma būs spēkā tikai pēc tam, kad tie tiks sastādīti rakstveidā un abas Puses tos būs parakstījušas.

7.5. Pasūtītāja kontaktpersonas Līguma izpildē, kuras (katra atsevišķi) ir pilnvarotas veikt Pakalpojumu pasūtījumus ir norādītas Līguma **Pielikumā Nr.\_\_**.

7.6. Pasūtītāja pilnvarotā persona Līguma izpildē, kura (tiesīga pieņemt sniegtos Pakalpojumus, parakstot Aktu, ir \_\_\_\_\_\_\_\_\_\_\_\_\_\_\_.

7.7. Uzņēmēja kontaktpersona Līguma darbības laikā ir \_\_\_\_\_\_\_\_\_\_\_\_\_\_\_.

7.8. Informācija, ko satur šis Līgums vai arī, kas Pusēm kļūst zināma saistībā ar šo Līgumu (par cenām utml.) uzskatāma par komercnoslēpumu un to iespējams izpaust citām personām tikai ar otras Puses rakstisku piekrišanu. Teiktais neattiecas uz gadījumu, kad informācijas atklāšanu pieprasa spēkā esošie Latvijas Republikas likumi. Ja kāda no Pusēm ir prettiesiski izpaudusi informāciju, kas uzskatāma par komercnoslēpumu saskaņā ar šo Līgumu, tādējādi nodarot otrai Pusei zaudējumus, beidzamā ir tiesīga pieprasīt tai atlīdzināt tiešos zaudējumus, kam par iemeslu bijusi šādas informācijas prettiesiska izpaušana.

7.9. Puses vienojas, ka otras Puses iesniegtie personas dati, kas nepieciešami Līguma izpildei, tiks apstrādāti tikai Līguma saistību izpildes nodrošināšanai un saskaņā ar spēkā esošo tiesību aktu prasībām un Eiropas Parlamenta un Padomes Regulu (ES) 2016/679 (27.04.2016.) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).

7.10. Uzņēmējs apņemas ievērot SIA “Rīgas ūdens” Piegādātāju rīcības kodeksā (turpmāk – Kodekss), kas pieejams Pircēja tīmekļvietnē [https://www.rigasudens.lv/sites/default/files/Rigas%20](https://www.rigasudens.lv/sites/default/files/Rigas%20udens_Piegadataju%20ricibas%20kodekss.pdf)

[udensPiegadataju%20ricibas%20kodekss.pdf](https://www.rigasudens.lv/sites/default/files/Rigas%20udens_Piegadataju%20ricibas%20kodekss.pdf) noteiktās prasības. Uzņēmējs nodrošina, ka ar Kodeksu iepazīstas un tajā noteiktās prasības ievēro Uzņēmēja Līguma izpildē iesaistītie darbinieki un apakšuzņēmēji, kā arī apakšuzņēmēju apakšuzņēmēji. Kodekss ir neatņemama Līguma sastāvdaļa.

7.11. Līgums tiek parakstīts elektroniski un ir sagatavots latviešu valodā uz 3 (trīs) lapām ar Pielikumu Nr.1 uz \_\_ (\_\_\_\_\_) lap\_\_ un Pielikumu Nr.\_\_ uz \_\_ (\_\_\_\_\_\_) lap\_\_, kas ir Līguma neatņemamas sastāvdaļas.

**VIII Pušu rekvizīti**

|  |  |
| --- | --- |
| **Pasūtītājs:****SIA “Rīgas ūdens”**Reģ. Nr.40103023035Zigfrīda Annas Meierovica bulv.1Rīgā, LV-1050Banka: Akciju sabiedrība “Citadele banka” IBAN: LV68PARX0000833631125Kods: PARXLV22 | **Uzņēmējs:****\_\_\_\_\_\_\_\_\_\_\_\_\_\_\_\_\_\_\_\_\_**Reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_IBAN: \_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ | \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ |

 Dokumentu līgumslēdzējpuses ir elektroniski parakstījušas ar drošu elektronisko parakstu un laika zīmogu

1. [1]Konkurents – jebkura fiziska vai juridiska persona, kura nav Pretendents un kura iesniedz piedāvājumu šim atklātam konkursam, un kura, ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim atklātam konkursam. [↑](#footnote-ref-1)